hotchpotch/miracl-hf-unified huggingface dataset:
Knoevenagel-kondensaatio
Knoevenagel-kondensaatio on kondensaatioreaktio, joka tapahtuu niin kutsutun happamia vetyjä sisältävän aktivoidun metyleeniyhdisteen, esimerkiksi malonihappojohdannaisen, ja aldehydien tai ketonien välillä. Tuotteena muodostuu α,β-tyydyttymätön johdannainen. Knoevenagel-kondensaatiota voidaan pitää aldolikondensaation johdannaisreaktiona ja se on tärkeä hiili-hiilisidoksia muodostava reaktio. Reaktio on nimetty löytäjänsä Emil Knoevenagelin mukaan ja hän raportoi reaktion ensimmäisen kerran vuonna 1898. Knoevenagel-kondensaatio on osa eräiden muiden reaktioiden mekanismia, esimerkiksi osa Hantzschin pyridiinisynteesiä ja Gewald-reaktiota.
Knoevenagel-kondensaatioissa nukleofiilina toimii aktivoitu metyleeniyhdiste, joka yleensä on enolaatti tai enolaatinkaltainen yhdiste. Nukleofiileinä reaktioissa käytetään usein malonihappoa tai sen estereitä kuten dietyylimalonaattia tai Meldrumin happoa, diketoneita kuten dimedonia, nitrometaania, syanoasetaattiestereitä tai maloninitriiliä. Elektrofiilinä reaktiossa toimii aldehydi tai ketoni ja elektrofiilillä ei usein ole protonia α-asemassa karbonyyliryhmään nähden, joten se ei voi muodostaa enolaattia reaktio-olosuhteissa.
Knoevenagel-kondensaatiossa katalyyttinä toimii emäs. Yleisesti käytettyjä katalyyttejä ovat ammoniumasetaatti, piperidiini, piperidiiniasetaatti, pyridiini tai alumiinioksidi tai zeoliitit. Lisäksi usein reaktioseokseen lisätään puskuriksi jotain happoa esimerkiksi etikkahappoa. Ensimmäisessä vaiheessa emäs vastaanottaa protonin aktivoidulta metyleeniyhdisteeltä, jolloin muodostuu enolaatti tai enolaatin kaltainen välivaihe. Nukleofiilinen enolaatti reagoi elektrofiilisen karbonyyliyhdisteen kanssa muodostaen aldolituotteen. Yleensä tätä aldolia ei eristetä vaan siitä eliminoituu vettä ja muodostuu α,β-tyydyttymätön yhdiste. Eliminoituva vesi voidaan poistaa reaktioseoksesta käyttämällä Dean–Stark-laitetta.
Knoevenagel-kondensaatiota voidaan nopeuttaa ja saantoa parantaa käyttämällä mikroaaltosäteilytystä lämmittämiseen tai ultraääntä sekoittamiseen. Myös neste- tai kiinteässä faasissa tapahtuvia liuottimettomia versioita tunnetaan. Mikäli malonihappoa tai dialkyylimalonaatteja toimiessa nukleofiileina ja käytettäessä pyridiiniä emäksisenä katalyyttinä tapahtuu usein esterien hydrolysoituminen malonihapoksi ja malonihapon dekarbosyloituminen α,β-tyydyttymättömiksi karboksyylihapoiksi. Tämä reaktio tunnetaan Döbner-muunnelmana kehittäjänsä Oscar Döbnerin mukaan ja on erittäin hyödyllinen valmistettaessa kanelihappojohdannaisia.
Matsumoto
Matsumoto voi tarkoittaa seuraavia:
Suopohja
Suopohja (; ) on asutus Karjalan tasavallan Kontupohjan piirin Kentjärven kunnassa Venäjällä. Se sijaitsee Sandaljärven Suopohjanlahden rannalla 33 kilometriä Kentjärveltä pohjoiseen. Paikkakunnalla on 13 asukasta (vuonna 2013).
Suopohjan lyydiläiskylä kuului 1800- ja 1900-lukujen vaihteessa Munjärven volostin Vornovan (ven. "Voronovo") kyläkuntaan. Vuonna 1905 siellä oli 26 taloa, koulu ja 199 asukasta.
Neuvostoaikana Suopohja kuului aluksi Vornovan kyläneuvostoon. Myöhemmin muodostettiin Kontupohjan piiriin kuulunut Suopohjan kyläneuvosto, joka käsitti myös Kivatšun (ven. "Kivatš"), Šuškenkylän ("Šuški") ja Ulassun eli Viikšjärven ("Vikšitsa") kylät. Vuonna 1933 niissä oli 473 asukasta, joista 80 % oli karjalaisia ja loput etupäässä venäläisiä. Suopohjan kylässä asukkaita oli 192.
Suopohjan kautta kulkee Pietarin ja Murmanskin välinen M18-valtatie. Asutuksen pohjoispuolella toimii taimitarha ja eteläosassa huoltoasema. Lähistöllä sijaitsee huvila-alueita.
Suopassalmi
Suopassalmi () on entinen kylä Karjalan tasavallan Kalevalan piirin Jyskyjärven kunnassa Venäjällä. Se sijaitsi Kemijoen muodostaman Kylänjärven rannalla 15 kilometriä Jyskyjärveltä linnuntietä koilliseen.
Paanajärven pogostaan kuulunut Suopassalmen kylä mainitaan ensimmäisen kerran vuoden 1597 verokirjassa. Ruotsalaiset hävittivät sen vuosina 1611 ja 1718. Vuonna 1726 kylässä oli neljä taloa, joissa asui peräti 50 aikuista miestä.
1800- ja 1900-lukujen vaihteessa Suopassalmi kuului Jyskyjärven volostiin ja kyläkuntaan. Vuonna 1905 kylässä oli 65 taloa, kyytiasema, koulu ja 461 asukasta.
Neuvostoaikana perustettiin Uhtuan piiriin kuulunut Suopassalmen kyläneuvosto, joka käsitti myös Požan ja Suopasvaaran (ven. "Sopovaraka") kylät sekä Sonkajärven ("Šongozero") metsätyömaan. Vuonna 1933 kyläneuvostossa oli 481 asukasta, joista valtaosa oli karjalaisia. Suopassalmessa asukkaita oli 263. Sen kylänosia olivat Kepajoki, Kirikköniemi, Kuužoja, Lakši, Matoniemi, Mattilanpuoli, Paukkola, Ristiniemi ja Ruokolahti. Vuoden 1960 asutusluettelossa Suopassalmea ei enää mainita.
Anna Luoto
Anna Inkeri Luoto (o.s. Rytkönen; 18. huhtikuuta 1922 Iisalmen maalaiskunta – 16. syyskuuta 2014 Pyhäjoki) oli pyhäjokinen kirjailija. Hänen teoksiaan ovat "Näin sodan armottomat kasvot" ja "Kun ei ollut rahaa, tehtiin lapsi". Luoto oli entinen rintamalotta ja kunnankätilö. Luodon kirjat on julkaissut Tammi.
Rotubiologian tutkimuslaitos
Rotubiologian tutkimuslaitos ("Statens institut för rasbiologi", "Rasbiologiska institutet") oli Ruotsin Uppsalassa toiminut valtion tutkimuslaitos. Sen johtaja oli Herman Lundborg. Tutkimuslaitos perustettiin 1922, sen jälkeen kun valtiopäivillä oli tehty päätös sen perustamisesta. Rotubiologian tutkimuslaitos lakkautettiin vuonna 1958, minkä jälkeen sen tutkimustoimintaa jatkoi Uppsalan yliopiston lääketieteellisen genetiikan laitos ("Institutionen för medicinsk genetik").
Lundborgin mukaan olisi kauhistuttavaa jos suomalaiset ja saamelaiset sekoittuisivat ruotsalaisiin.
Syvälampi
Syvälampi on melko pieni järvi Suomusjärvellä Salossa Varsinais-Suomessa. Se sijaitsee Lahnajärven ja Suomusjärven välissä. Siellä sijaitsee Suomusjärven motelli (Motelli Syvälampi) joka paloi 29. heinäkuuta 2014.
Kansankodin pimeämpi puoli
Kansankodin pimeämpi puoli on kulttuuriantropologi Tapio Tammisen teos, joka käsittelee Ruotsin äärioikeistolaisuuden ja uusnationalismin taustoja. Kirja ilmestyi vuonna 2015 Atenan kustantamana. Kirja on saanut vuoden 2015 Tieto-Finlandia-palkinnon.
Teos taustoittaa aihetta viikingeistä ja muinaisrunoudesta alkaen, joita kansallistuntoa rakentavat kirjoittajat ovat hyödyntäneet luodessaan erityisesti 1800-luvulta lähtien kuvaa ainutlaatuisesta uljaasta germaanisesta kansakunnasta. Romanttisen aikakauden mielikuvat eivät kuitenkaan pohjautuneet historiallisiin tosiasioihin. Mytologian ensimmäisiä rakentajia oli Olof Rudbeck, joka teoksessa "Atlantica" (1679–1702) esitti, että muinainen Atlantis on sijainnut Ruotsissa. Kriittisiä vaiheita ovat olleet suurvaltakauden päättyminen vuonna 1809, jolloin Ruotsi menetti Suomen, ja maahanmuuton lisääntyminen 1990-luvulla.
Käsitteen ruotsalainen kansankoti loi 1910-luvulla konservatiivinen yhteiskuntateoreetikko Rudolf Kjellén. 1930-luvulla kansakunnan puhtaudesta tuli ihanne, ja Tammisen mukaan se on säilynyt Ruotsissa yhtenä äärioikeiston ihanteista.
Tamminen kertoo, kuinka dekkarikirjailija Stieg Larsson paljasti ruotsalaisen uusnatsismin tekemisiä.
Tommi Nieminen toteaa "Helsingin Sanomien" arviossaan, että kirja on ”hyytävää luettavaa”.
Janne Könönen kiittää "Keskisuomalaiseen" kirjoittamassaan arviossa kirjaa siitä, että se luo valoa historiallisiin kehityskaariin, jotka selittävät nykyisiä ilmiöitä. Hän olisi kuitenkin suonut, että kustannustoimittaja olisi karsinut sivupoluille vieviä rönsyjä.
Olof Kajbjer
Olof Kajbjer Gustafsson (s. 31. tammikuuta 1992) on ruotsalainen tietokonepelaamisen ammattilainen. Hän pelaa a. Kajbjer kuuluu Yhdysvaltalaisen FaZe Clan organisaation joukkueeseen, johon hän siirtyi ruotsalaisesta Fnatic-joukkueesta elokuussa 2017.
Fnaticin kanssa Kajbjer on voittanut yhdeksän eri kilpailua, muun muassa kesän 2015 DreamHack-turnauksen. Häntä pidetään yleisesti yhtenä maailman parhaimmista CS:GO -pelaajista. HLTV.org -sivusto valitsikin hänet vuoden 2015 parhaaksi CS:GO -pelaajaksi.
Kajbjer tunnetaan paremmin pelaajanimellään "olofmeister".
Star Wreck VII
Star Wreck -elokuvasarjan kahdeksas osa on tuotannossa. Alanimikettä ei ole vielä ilmoitettu.
20. elokuuta 2015 elokuvan tuotannosta vastaavat Tuotantoyhtiö Energia ja Troll VFX ilmoitti elokuvan olevan tekeillä. Elokuvan ohjaa Jussi Lehtiniemi, joka vastasi "Iron Skyn" visuaalisesta ilmeestä. Elokuva sijoittuu tulevaisuuden Neuvostoliittoon, jossa ydinvoimaa on alettu käyttää kaikissa mahdollisissa koneissa, niin ruohonleikkureissa kuin viljapuimureissakin.
Ennen varsinaista elokuvaa julkaistaan lyhytelokuva, joka johdattelee katsojat tähän uuteen maailmaan. Lyhytelokuvan kuvaukset aloitetaan viimeistään vuoden 2016 aikana. Varsinaisen elokuvan ensi-ilta on muutaman vuoden kuluttua.
Juri Gortšinski
Juri Aleksandrovitš Gortšinski (, s. 5. toukokuuta 1977 Moskova) on venäläinen beachfutispelaaja, joka edustaa Venäjän beachfutismaajoukkuetta ja Lokomotiv Moskovaa. Pelipaikaltaan 173 senttimetriä pitkä ja 70 kilogrammaa painava Gortšinski on puolustaja.
Venäjän maajoukkueen kanssa Gortšinski on saavuttanut kaksi MM-kultaa vuosilta 2011 ja 2013. Vuoden 2015 MM-kilpailuista hän saavutti pronssia. Gortšinski on osallistunut kuusiin MM-kilpailuihin. Vuoden 2015 Euroopan kisoista hän saavutti kultaa.
Gortšinski on edustanut koko ikänsä kotimaansa seuroja. Lokomotiv Moskovassa hän on pelannut vuodesta 2010 asti, jota ennen hän edusti Strogino-seuraa.
Juri Tšeban
Juri Volodymyrovytš Tšeban (, s. 5. heinäkuuta 1986 Odessa, Ukrainan SNT) on ukrainalainen ratamelonnan olympiavoittaja ja maailmanmestari. 187 senttimetriä pitkä ja 95 kilogrammaa painava Tšeban edustaa Ukrainan armeijan seuraa ja hänen valmentajanaan toimii Vjatšeslav Sorokin. Tšeban kilpailee kanoottiyksikössä.
Tšeban saavutti olympiakultaa 200 metriltä vuoden 2012 kesäolympialaisista Lontoosta ja vuoden 2016 kesäolympialaisista Rio de Janeirosta. Vuoden 2008 kesäolympialaisista Pekingistä hän saavutti pronssia 500 metriltä. MM-kilpailuista Tšebanilla on kaksi kultaa, kolme hopeaa ja yksi pronssi. Mitaleista kaksi hopeaa on tullut joukkuekilpailuista. EM-kilpailuista hän on saavuttanut yhden hopean ja neljä pronssia.
Maailmancupissa Tšebanilla on kaksi osakilpailuvoittoa.
Persoonallisuuden tutkiminen
Persoonallisuustutkimuksen tavoitteita ovat selvittää persoonallisuuden yhteys muihin tekijöihin, sekä pyrkiä auttamaan ja ymmärtämään yksilöitä. Usein tutkimuksissa pyritään selvittämään esimerkiksi mitkä persoonallisuuden piirteistä ovat yhteydessä psyykkisiin häiriöihin, kuten masennukseen tai syömishäiriöihin. Sitä kautta pyritään edistämään tiedettä, kehittämään uusia tieteen menetelmiä, sekä soveltamaan tutkimustuloksia laajemmin yhteiskunnan hyödyksi. Persoonallisuutta tutkiessa keskeistä on löytää yleisiä lainalaisuuksia, jotka pätevät suurissa väestöryhmissä. Tiedon hankkimiseksi kehitellään erilaisia mittareita, kuten esimerkiksi testejä ja kyselyjä, sekä haastatellaan ihmisiä. Uuteen tietoon voidaan yhdistää myös eri lähteistä saatavia tutkimustuloksia, mittauksia ja tilastoja.
Koska jokainen ihminen on yksilö ja kokee asiat omalla tavallaan, tuottaa yleisten lainalaisuuksien löytäminen monenlaisia ongelmia. Osaammeko laatia sellaisen kysymyskokonaisuuden, jossa esimerkiksi aggressiivisuus tulee huolellisesti määriteltyä lähes jokaisessa tilanteessa? Käsitteitä määritellessä täytyy olla huolellinen. Tutkimusta laatiessa tutkittavat seikat eli muuttujat on operationalisoitava eli muutettava mitattavaan muotoon. Operationalisointi tuottaa enemmän ongelmaa määritellessä psyykkisiä ominaisuuksia kuin luonnontieteitä tutkiessa. Esimerkiksi pituus, paino ja äänenvoimakkuus on aikanaan operationalisoitu, jotta niitä voidaan mitata ja havainnoida mahdollisimman tarkasti.
Ominaisuudet eivät ole myöskään keskenään yhteismitallisia. Onko olemassa absoluuttista nollapistettä jossain psyykkisessä ominaisuudessa eli onko mahdollista, että olisi olemassa ihminen, jolta puuttuisi jokin psyykkinen ominaisuus kokonaan esim. aggressiivisuus. Tutkimuksia tehtäessä esiintyy myös monia muitakin ongelmia. Se miten ihmiset ymmärtävät kysymykset ja millaisessa olotilassa he ottavat osaa tutkimuksiin, vaikuttaa paljon tutkimustuloksiin. Tällaisten asioiden minimoiminen tekee tutkimuksien laatimisesta haastavaa. Arviot ihmisen ominaisuuden määrästä on aina suhteutettava kyseisen ominaisuuden keskiarvoon. Persoonallisuustutkimusten tuloksiin vaikuttavat myös tilannetekijät.
Wendell (jalkapalloilija)
Wendell Nascimento Borges (tunnetaan paremmin nimellä Wendell, s. 20. heinäkuuta 1993 Fortaleza) on brasilialainen jalkapalloilija, joka edustaa Saksan Bundesliigassa pelaavaa Bayer Leverkusenia. Pelipaikaltaan vasenjalkainen Wendell on vasen laitapuolustaja.
Wendell aloitti ammattilaisuransa vuonna 2011 Iraty Sport Clubissa, jossa hän pelasi 11 ottelua. Vuodet 2012-2014 hän pelasi Londrina Esporte Clubessa, jossa otteluita kertyi 40 ja maaleja kolme. Vuonna 2012 hän oli lainalla Série B:n Paranássa ja vuosina 2013-2014 Série A:n Grêmiossa, jossa hän pelasi 11 ottelua.
Heinäkuussa 2014 Wendell siirtyi Saksan Bundesliigan Bayer Leverkuseniin. Hän debytoi Bundesliigassa syyskuussa 2014 VfL Wolfsburgia vastaan ja teki avausmaalinsa maaliskuussa 2015 VfB Stuttgartin verkkoon. Avauskaudellaan Wendell teki 26 ottelussa yhden maalin ja debytoi myös Mestareiden liigassa.
Wendell debytoi Brasilian alle 20-vuotiaiden maajoukkueessa vuonna 2014 ja oli samana vuonna mukana voittamassa perinteistä Toulon Tournamentia.
Rodrigo Ely
Rodrigo Ely (s. 3. marraskuuta 1993 Lajeado, Brasilia) on brasilialais-italialainen jalkapalloilija, joka edustaa Italian Serie A:ssa pelaavaa AC Milania. Oikeajalkainen Ely on pelipaikaltaan keskuspuolustaja.
Hänen agenttinaan toimii Mino Raiola.
Ely siirtyi vuonna 2012 Brasiliasta AC Milanin riveihin. Kauden 2012–2013 hän oli kuitenkin kokonaan lainalla Serie B:n Reggina Calciossa pelaten 27 ottelua ja tehden yhden maalin. Myös kauden 2013–2014 hän oli lainalla, nyt saman sarjan Varese Calciossa, jossa hän pelasi 37 ottelua. Kaudella 2014–2015 Ely pelasi 30 ottelua jälleen Serie B:ssä, nyt Avellinon riveissä. Hyvien Avellino-esitysten ansiosta Ely kutsuttiin Milanin mukaan kaudeksi 2015–2016.
Ely voi edustaa aikuisten maajoukkuetasolla joko Brasiliaa tai Italiaa. Alle 19- ja alle 20-vuotiaissa hän on pelannut Italian riveissä, mutta vuonna 2014 hän debytoi Brasilian alle 23-vuotiaiden maajoukkueessa.
Noel Acciari
Noel Acciari (s. 1. joulukuuta 1991) on Yhdysvaltalainen jääkiekkoilija, joka pelaa AHL-joukkue Providence Bruinsissa.
Ennen ammattilaiseksi siirtymistä Acciari pelasi Providence Collegessa, jossa teki kolmen NCAA -kauden aikana 32 maalia, 33 syöttöpistettä ja yhteensä 65 tehopistettä sekä kärsi 72 rangaistusminuuttia 113 pelissä.
8. kesäkuuta 2015 Boston Bruins allekirjoitti Acciarin kanssa kahden vuoden mittaisen tulokassopimuksen
Ravitsemushäiriöt
Ravitsemushäiriöt ovat elimistössä esiintyviä häiriötiloja, jotka aiheutuvat ravinnon puutteellisuudesta tai virheellisyydestä. Niitä voivat aiheuttaa paitsi huono ruokavalio, myös ruoansulatuselimistön toimintahäiriö. Ravitsemushäiriöitä ovat esimerkiksi ravitsemus- ja puutostaudit sekä liikalihavuus.
Vojtěch Mozík
Vojtěch Mozík (s. 26. joulukuuta 1992) on tšekkiläinen jääkiekkoilija. Hän pelaa nykyisin NHL-joukkue New Jersey Devilsin organisaatiossa.
Varaamaton Mozík on pelannut aiemmin ammattilaisena kotimaassaan BK Mladá Boleslavissa ja HC Plzeňissä Tšekin Extraligassa. 15. kesäkuuta 2015 Mozik ja New Jersey Devils solmivat kaksivuotisen tulokassopimuksen.
Nordahl Grieg
Nordahl Grieg (1. marraskuuta 1902, Bergen – 2. joulukuuta 1943) oli norjalainen kirjailija ja lehtimies. Hänellä oli 1930-luvulta lähtien marxilainen maailmankatsomus, ja hän kirjoitti poliittisia näytelmiä. Saksan miehittäessä Norjaa Grieg kannusti norjalaisia tulisin taistelurunoin. Hänen teoksistaan on suomennettu "Laiva kulkee eteenpäin" (romaani, suom. Eino Tikkanen, Schildt 1926) ja "Voimamme ja kunniamme" (näytelmä). Hän kuoli sotakirjeenvaihtajana liittoutuneiden pommikoneessa Berliinin yllä.
Koskenalanen
Koskenalanen on melko pieni järvi Suomusjärvellä Salossa Varsinais-Suomessa. Se kuuluu Kiskonjoki–Perniönjoki-päävesistöön. Koskenalanen kuuluu Varsinais-Suomen ELYn ympäristövastuualueeseen.
Papuanvuorisieppo
Papuanvuorisieppo ("Petroica bivittata") on pensassieppojen heimoon kuuluva varpuslintu.
Papuanvuorisieppoa tavataan Uuden-Guinean saarella Indonesiassa ja Papua-Uudessa-Guineassa. Lajia on kuvattu harvinaiseksi ja huonosti tunnetuksi, mutta sen kanta on vakaa. Se on luokiteltu elinvoimaiseksi.
Liekkisieppo
Liekkisieppo ("Petroica phoenicea") on pensassieppojen heimoon kuuluva varpuslintu.
Liekkisieppoa tavataan Australian kaakkoisosissa. Vuoden 2012 uhanalaisuusarvioinnissa lajin populaatioksi arvioitiin noin miljoona aikuista yksilöä. Se oli kuitenkin vähentynyt nopeasti viimeisen 25 vuoden aikana, ja laji on luokiteltu silmälläpidettäväksi.
Holly Montag
Holly Wilson (o.s. Montag; s. 15. lokakuuta  1983) on yhdysvaltalainen televisioesiintyjä ja malli. Hän tuli tunnetuksi MTV:llä esitetystä tv-sarjasta "The Hills". Holly oli alun perin vain vierailijana sarjassa ja hänet esiteltiin Heidi Montagin siskona, myöhemmin Holly kuitenkin korvasi Heidin ja tämän miehen Spencer Prattin heidän lähdettyään sarjasta. The Hillssin jälkeen hän on osallistunut myös yhdysvaltalaiseen " I'm a Celebrity…Get Me out of Here! " ohjelmaan jossa hän sijoittui kuudenneksi.
Holly Montag on syntynyt vuonna 1984 Silver Springissä Marylandissa. Montagin ollessa neljä vuotias heidän perheensä muutti Coloradoon . Montagin perheeseen kuuluu pikkusisko Heidi Montag, heidän vanhempansa Darlene Egelhoff ja Bill Montag, jotka ovat kuitenkin jo eronneet. Hollyllä on äitinsä puolelta velipuoli Sky Egelhoff ja isänsä puoleta velipuoli Eric O'Hara. Eric kuoli tapaturmassa vuonna 2008.
Montag muutti Los Angelesiin päästäkseen näyttelemään, käsikirjoittamaan ja ohjaamaan televisio ohjelmia. 
Vuonna 2013 Holly meni kihloihin poikaystävänsä Richie Wilsonin kanssa. Häät pidettiin 13. syyskuuta 2014 ja samalla Montag vaihtoi virallisesti nimensä Wilsoniksi . Parin ensimmäinen lapsi Isaiah Hawk Wilson syntyi vuonna 2015 .
Červený Kameňin yhteentörmäys
Kaksi Dubnica Airin Let L-410 -lentokonetta törmäsi toisiinsa Slovakian Červený Kameňissa 20. elokuuta 2015. Koneiden kyydissä oli yhteensä 34 laskuvarjohyppääjää, joista 31 hyppäsi turvallisesti koneista ennen maahansyöksyä. Kolme laskuvarjohyppääjää sekä molempien koneiden kaksi lentäjää menehtyivät onnettomuudessa.
Limingan kirkonkylä
Limingan kirkonkylä on Limingan kunnan keskustaajama. Se sijaitsee valtatien 8 länsipuolella, noin kolme kilometriä Haaransillan kiertoliittymästä. Vuoden 2012 lopussa taajamassa oli 4 712 asukasta.
Taajamassa sijaitsevat kunnan keskeisimmät palvelut. Vuonna 1826 valmistunut Limingan kirkko sijaitsee kirkonkylän luoteisosassa.
Seinäjoen ja Oulun välinen Pohjanmaan rata kulkee taajaman halki. Taajamassa sijaitseva vuonna 1884 valmistunut rautatieasemarakennus on suojelukohde. VR:n henkilöjunat eivät nykyään pysähdy asemalla.
Kirkonkylän eteläpuolella sijaitsee Limingan museoalue, johon kuuluvat oopperalaulaja Abraham Ojanperän muistoa kunnioittava Muistokoti Aappola, Limingan kotiseutumuseo sekä taidemaalari Vilho Lammen tuotantoa ja esineistöä esittelevä Vilho Lampi -museo.
Sofia Molin
Sofia Molin (s. 1983) on suomalainen näyttelijä. Molin valmistui näyttelijäntyön maisteriksi Pietarin valtiollisesta teatteritaiteen akatemiasta vuonna 2011, jossa hän suoritti elokuva- ja draamateatterinäyttelijän tutkinnon.
Molin on työskennellyt näyttelijänä muun muassa Åbo Svenska Teaterissa, Turun Kaupunginteatterissa, Tehdasteatterissa ja Svenska Teaterissa. Vuodesta 2014 alkaen Molin on kuulunut Grus Grus Teatterin esiintyjäensembleen.
Grus Grus Teatteri
Grus Grus Teatteri on vuonna 2007 perustettu monialainen nomaditeatteri, joka koostuu eri esitystaiteen alojen ammattilaisista. Teatteri toimii Tampereella, Helsingissä ja Turussa. Esityskielinä ovat suomi ja ruotsi..
Teatterin perustaja on ohjaaja-dramaturgi Ville Kurki.
Alyssa Miller
Alyssa Elaine Miller (s. 4. heinäkuuta 1989) on yhdysvaltalainen malli. Hän on työskennellyt lehtikuvien ja muotinäytösten parissa lukuisille johtaville yrityksille. Hänen uransa kohokohtia ovat olleet kansikuvaesiintymiset Voguessa (saksankielinen versio) ja Ellessä (italiankielinen versio), mallintyöt Guessille ja Victoria’s Secretille sekä esiintymiset Sports Illustrated Swimsuit Issue -lehdessä.
Miller syntyi Los Angelesissa Kaliforniassa. Hänen sukujuuriinsa kuuluu saksalaisia, itävaltalaisia, englantilaisia, irlantilaisia, skottilaisia ja walesilaisia. Hän kasvoi Los Angelesin Palmdalessa.
Vuonna 2003 hänen isänsä lähetti Milleristä otettuja koekuvia malliyritys IMG Modelsin Los Angelesin toimistoon. Vuonna 2005 hän oli jo lupaava malli Marilyn Agency -mallitoimiston listoilla. Miller esiintyi Stella McCartneyn vuoden 2005 syyskampanjassa. Vuoteen 2006 mennessä hän oli esiintynyt kaikissa Voguen pääjulkaisuissa mukaan lukien erään Vogue Italian liitteen kannessa. Kun hän oli esiintynyt Voguen saksalaisen version lokakuun 2006 numeron kannessa ja Ellen italian version heinäkuun 2010 numeron kansikuvassa (hän pääsi myös lokakuun 2012 numeron kanteen), hänestä tuli yksi Guessin uusista kasvoista vuoden 2010 lopussa. Miller on myös työskennellyt Victoria’s Secretille. Lisäksi hän on esiintynyt seuraavien tahojen mainoksissa: Bebe, Billabong, Chopard, Diesel, Elie Tahari, Intimissimi, Juicy Couture, La Perla ja Laura Biagotti.
Hän allekirjoitti työsopimuksen Elite Model Management -mallitoimiston kanssa vuonna 2011. Miller esiintyi ensimmäisen kerran Sports Illustrated Swimsuit Issue -lehdessä vuonna 2011.
Miller teki cameo-roolin vuoden 2015 elokuvassa "Entourage".
Millerin ulkonäköä pidetään hyvin eurooppalaisena. Kun hän teki läpimurtonsa Guessin parissa, häntä verrattiin Sophia Loreniin.
Miller alkoi seurustella näyttelijä Jake Gyllenhaalin kanssa kesäkuun puolivälissä 2013, ja heinäkuussa heidän suhteestaan tuli julkinen.
Ultraviolence (albumi)
Ultraviolence on yhdysvaltalaisen laulaja-lauluntekijä Lana Del Reyn kolmas studioalbumi, joka julkaistiin 13. kesäkuuta 2014 UMG Recordingsin kautta. Albumi debytoi Suomen virallisen listan ensimmäisellä sijalla, ja pysyi listalla yhteensä 11 viikkoa.
Musiikillisesti "Ultraviolence" eroaa selkeästi laulajan aiemmasta tuotannosta. Toisin kuin kamaripop- ja hip hop -painotteinen "Born to Die", "Ultraviolence" sulauttaa yhteen useita eri tyylilajeja, kuten desert rockia, psykedeelistä rockia ja soft rockia, pysyen samalla uskollisena laulajan aiemmin luomalle synkälle ja elokuvalliselle estetiikalle. Tämän tyylimuutoksen on kerrottu johtuvan Del Reyn tutustumisesta Yhdysvaltain länsirannikon ja Brooklynin musiikkiin, sekä altistumisesta Nashville, Tennesseen rockille Dan Auerbachin johtamissa levytyssessioissa. Hänen arvostuksensa jazzmuusikoita, kuten Nina Simone, Billie Holiday ja Leonard Cohen, kohtaan sekä vaihtoehtorockyhtye Nirvanaa ja 1970-luvun artisteja, kuten Bob Seger, The Eagles, Dennis Wilson, kohtaan vaikutti myös musiikillisen tyylisuunnan vaihtoon.
Albumin aloittava desert rock -balladi ”Cruel World” kertoo hullusta tytöstä, joka on lopettanut tuhoisan suhteen ja joka tuntee olonsa pikemminkin huojentuneeksi kuin murheelliseksi (”I shared my body and my mind with you / that's all over now”). Sitä kuvailtiin "The Huffington Postissa" kappaleeksi, joka määrittää albumin tunnelman täydellisesti. Albumin toinen kappale ”Ultraviolence” käyttää suurelta osin pianoa ja kielisoittimia. Sen nimi on viittaus Anthony Burgessin romaaniin "Kellopeliappelsiini" (1962), jossa termi esiintyy. Sanoitukset koskevat perheväkivaltaa, ja ne kuvailevat naista, joka uskoo miehensä lyöntien olevan rakkaudenosoitus häntä kohtaan (”He hurt me, but it felt like true love”). Kertosäkeessä hän laulaa (”I can hear sirens, sirens”), mikä voi tarkoittaa hälytysajoneuvojen paikalle tuloa.
Lavijärvi
Lavijärvi on järvi Porin kaupungissa, entisen Lavian kunnan alueella. Järvi on muodoltaan pitkä ja kapea, sen pinta-ala on 77 hehtaaria ja rantaviivaa sillä on 6,4 kilometriä. Lavijärvi kuuluu Karvianjoen vesistöalueeseen ja järven vedet laskevat Lavian keskustaajaman läpi toisella puolella olevaan Karhijärveen. Lavijärven itäosaan laskevat Suodenniemen Suodenjärven vedet Palojärven ja Miekkajärven kautta. Nämä neljä järveä muodostavat jylhän ja kapean Karhijärveen laskevan järvireitin.
Lavijärveen laskee sen pohjoisrannalla pieni vesiputous, Velhonvittu. Putous ryöppyää alas Velhonvuoren kalliolta, ja sillä on putouskorkeutta viisi metriä. Putouksen vesimäärä on pieni, joten kuivimpina aikoina siinä ei ole virtaavaa vettä. Velhonvittu on perustettu yksityiseksi luonnonsuojelualueeksi ja se on tunnettu paikallinen nähtävyys.
Lavijärvi on tunnettu myös suomalaisista eurokolikoista. Yhden euron kolikon kansallisella puolella on kuvattuna lavialaiset järvet Karhijärvi ja Lavijärvi, joiden yli lentää kaksi laulujoutsenta.
Ljubov Gurina
Ljubov Mihailovna Gurina (, s. 6. elokuuta 1957 Matuškino, Kirovin alue) on venäläinen keskimatkojen juoksija, joka uransa aikana edusti myös Neuvostoliittoa ja Itsenäisten valtioiden yhteisöä.
Gurina saavutti Helsingin MM-kilpailuissa 1983 hopeaa 800 metrin juoksussa ajalla 1.56,11. Hän sai samalla matkalla pronssia Stuttgartin EM-kilpailuissa 1986 ajalla 1.57,73 ja Rooman MM-kilpailuissa 1987 ajalla 1.55,56. Soulin olympialaisissa 1988 hän karsiutui 1 500 metrin alkuerissä.
Gurina voitti sisäratojen Euroopan-mestaruuden 800 metrillä Glasgow'ssa 1990 ajalla 2.01,63. Splitin EM-kilpailuissa hän oli samalla matkalla seitsemäs. Hän sijoittui Sevillan sisäratojen MM-kilpailuissa 1991 800 metrillä neljänneksi ja Barcelonan olympialaisissa 1992 kahdeksanneksi.
Gurina saavutti Stuttgartin MM-kilpailuissa 1993 hopeaa 800 metrillä ajalla 1.57,10. Hän voitti samalla matkalla Euroopan-mestaruuden Helsingissä 1994 ajalla 1.58,55. Hän oli Göteborgin MM-kilpailuissa 1995 800 metrillä seitsemäs.
William Van Dijck
William Van Dijck (s. 24. tammikuuta 1961 Leuven, Flanderin Brabant) on belgialainen yleisurheilija, 3 000 metrin estejuoksun MM-mitalisti.
Van Dijck karsiutui estejuoksun välierissä Helsingin MM-kilpailuissa 1983 ja Los Angelesin olympialaisissa 1984. Stuttgartin EM-kilpailuissa 1986 hän sijoittui samassa lajissa viidenneksi.
Van Dijck saavutti 3 000 metrin estejuoksussa MM-pronssia Roomassa 1987 ajalla 8.12,18. Hän oli samassa lajissa viides Soulin olympialaisissa 1988 ja Splitin EM-kilpailuissa 1990. Hän oli estejuoksussa yhdeksäs Tokion MM-kilpailuissa 1991 ja Barcelonan olympialaisissa 1992.
Helsingin Euroopan-mestaruuskilpailuissa 1994 Van Dijck saavutti pronssia ajalla 8.24,86..
Dimbula
Dimbula on yksi seitsemästä Sri Lankan teealueesta. Se sijaitsee Sri Lankan Keskisen provinssin eteläosassa, Nuwara Eliyan piirikunnassa. Seudulla tuotetaan erityisesti mustaa teetä. Alueen teeviljelmät sijaitsevat yli 1 250 metrin korkeudella merenpinnasta.
Teentuotantoalue rajoittuu etelässä ja kaakossa Horton Plainsin ylänköalueeseen, jolla seudulla sijaitsee Horton Plainsin kansallispuisto. Teealueen pohjoispuolella on Nuwara Eliyan ylänkö. Teealuen reunimmaiset osa-alueet ovat: Bogawanthalawa, Dickoya, Kotagala, Maskeliya, Nanu-Oya ja Talawakelle. Teealueen itäpuolella ovat Nuwara Eliyan ja Uda Pussellawan teealueet.
Seudun ilmasto on märkä ja kostea suuren osan vuodesta. Lännenpuoleiset teetilat saavat lounaismonsuunin sateita touko–syyskuun aikana. Arvostetuin satokausi ajoittuu tammi–maaliskuuhun tai huhtikuun alkupuolelle, jolloin viileämmät, kuivat tuulet puhaltavat seudulle.
West Coast (kappale)
West Coast on yhdysvaltalaisen laulaja-lauluntekijä Lana Del Reyn kappale artistin kolmannelta studioalbumilta "Ultraviolence" (2014). Del Reyn ja Rick Nowelsin yhdessä säveltämä kappale on melankolinen rakkauslaulu, joka kertoo rakastuneesta, kunnianhimoisesta naisesta, ja se toimii samalla omisteena Yhdysvaltain länsirannikolle. Balladi on tyylilajiltaan psykedeelistä rockia, soft rockia ja surf rockia. ”West Coast” omaa yhtenäisemmän soundin ja voimakkaan rytminvaihdoksen sen säkeistöjen ja kertosäkeen välillä. Kappaleen lauluosuudet ovat sensuaalisemmat ja uhkaavamman sävyiset kuin laulajan aiemmissa kappaleissa, ja ne lauletaan usein hieman kuiskaten.
Kappale julkaistiin albumin ensimmäisenä singlenä Interscope ja Polydor Recordsin kautta 14. huhtikuuta 2014. ”West Coast” sai hyvän vastaanoton musiikkikriitikoilta, jotka kehuivat sen hypnoottista tunnelmaa ja Del Reyn epätunnusomaista laulutapaa. Monet musikkilehdet, kuten "NME" ja "Spin" listasivat sen yhdeksi vuoden 2014 parhaista kappaleista. Kaupallisesti se pärjäsi kohtalaisesti saavuttaen singelistojen top-20:n muun muassa Espanjassa, Alankomaissa ja Italiassa kohoten ensimmäiselle sijalle Venäjällä. Yhdysvalloissa se debytoi "Billboard 200" -listan sijalla 17, mikä tekee siitä Del Reyn parhaiten sijoittuneen debyytin singlelistalla.
Kappaleesta julkaistiin mustavalkoinen musiikkivideo 7. toukokuuta 2014. Musiikkivideon ohjasi Vincent Haycock ja se kuvattiin Los Angelesissa, Kaliforniassa. Musiikkivideolla Del Rey esittää kappaleen ristiriitaista naista. Laulaja nähdään kävelemässä rannalle Bradley Soileaun esittämän miehen kanssa ja hidastetussa autossa vanhemman miehen kanssa, jota esittää Mark Mahoney. Videon loppu sisältää värillisen kohtauksen, jossa Del Rey nähdään punaisessa mekossa liekkien ympäröimänä.
Vallilan työväentalo
Vallilan työväentalo oli Helsingin Vallilassa sijainnut työväentalo, jonka suunnitteli arkkitehti L. E. Hanstén. Vuonna 1928 valmistunut talo rakennettiin Sörnäisten Työväenyhdistyksen talkootyönä ja myöhemmin se siirtyi Helsingin Työväenyhdistyksen omistukseen. Vallilan työväentalo on yksi kuudesta paikasta, jossa Suomen eduskunta on kokoontunut.
Osoitteessa Sturenkatu 27 sijainneen tiilirakenteisen nelikerroksisen rakennuksen keskuksena oli leveä koristemaalattu portaikko, joka talon toisessa kerroksessa laajeni suureksi aulatilaksi. Työväentalossa oli muun muassa kaksi ravintolaa, juhlasali, kokoustilat sekä biljardisali. Vallilan työväentalo tunnettiin pitkään muun muassa Helsingin Työväen Teatterin näyttämönä, jonne sen edeltäjä Sörnäisten Työväen Näyttämö oli muuttanut heti rakennuksen valmistuttua. Viimeisinä vuosina ennen talon purkamista sen tiloissa toimi Teatterikorkeakoulun Tikapuuteatteri. Vallilan työväentalosta tuli lopulta Sörnäisten ja sittemmin Helsingin Työväenyhdistykselle taloudellinen taakka. Kun taloa ei saatu kannattavaksi, se purettiin vuonna 1972. Tilalle valmistui 1973 J. T. ja O. Salovaaran suunnittelema liikerakennus. Helsingin Työväenyhdistys omistaa uuden rakennuksen edelleen ja sen tiloissa toimii muun muassa trooppinen eläintalo.
Talvisodan sytyttyä 30. marraskuuta 1939 eduskunta piti vielä samana iltana kaksi täysistuntoa Vallilan työväentalolla. Aamupäivän pommitusten aikana kansanedustajat olivat hakeutuneet suojaan Eduskuntatalon ja Postitalon pommisuojiin, josta he myöhemmin siirtyivät Vallilaan kello 20 alkanutta täysistuntoa varten. Eduskunta antoi aluksi luottamuslauseen pääministeri A. K. Cajanderin hallitukselle, jonka jälkeen puhemiesneuvosto kokoontui puoli kymmeneltä ja päätti evakuoida kansanedustajat pääkaupungista Kauhajoelle. Iltakymmeneltä pidetyssä toisessa täysistunnossa puhemies Väinö Hakkila ilmoitti erikoisjunan lähtevän yöllä klo 3 ja kuljettavan eduskunnan myöhemmin ilmoitettavaan paikkaan.
Uda Pussellawa
Uda Pussellawa on yksi seitsemästä Sri Lankan teealueesta. Se on varsin pieni teetuotantoalue, joka sijaitsee Kandyn piirikunnan ja Uvan provinssin Badullan piirikunnan välissä sekä Nuwara Eliyan itäpuolella Keskisen provinssin Nuwara Eliyan piirikunnan itäosassa.
Seudulla tuotetaan erityisesti mustaa teetä. Alueen teeviljelmät sijaitsevat 950–1 600 metriä merenpinnasta, ylänköalueen itärinteellä. Huippusatokausi ajoittuu kesä–syyskuulle. Toinen arvostettu kausi on tammi–maaliskuussa.
Janis
Janis on kanadalainen dokumenttielokuva vuodelta 1974. Sen aiheena on rocklaulaja Janis Joplin. Elokuvan on ohjannut Howard Alk avustajanaan Joplinin manageri Albert Grossman. Elokuva on ollut saatavissa dvd:nä Ranskassa, Belgiassa ja Alankomaissa. Vuodesta 2011 se on ollut verkossa Hulun videokirjastossa, joka näkyy toistaiseksi vain Yhdysvalloissa. Elokuvan ääniraita sisältyy osittain albumille "Janis" (1975).
Elokuva koostuu yksinomaan arkistomateriaalista, joka käsittää harjoituksia, 25. kesäkuuta 1970 nauhoitetun esiintymisen "The Dick Cavett Show’ssa", Woodstockissa 1969 tehdyn esiintymisnauhoituksen (jossa hän tanssii tauon aikana yhtyeensä saksofonistin kanssa) ja toisen televisiopätkän, joka on nauhoitettu mustavalkoisena huhtikuussa 1967 ennen Joplinin nousua maineeseen.
Pitkiä jaksoja dokumentista on omistettu Joplinin vuonna 1969 tekemälle Euroopan-kiertueelle. Mukana on Joplinin haastattelu Tukholmassa, frankfurtilaisen naisihailijan reaktio tämän nähdessä Joplinin bussin ikkunasta ennen konsertin alkua. Amerikkalainen ihailija, joka kertoo kameralle olevansa Saksaan sijoitetun amerikkalaisen upseerin vaimo, näkyy myöhemmin tanssimassa lavalla saksalaisten nuorten ja Joplinin kanssa.
Joplinin sisar Laura Joplin, joka näytteli samannimiseen kirjaansa perustuvassa off-Broadway-näytelmässä "Love, Janis", näkyy puhumassa sisarensa kanssa arkistofilmissä, joka on kuvattu vuoden 1960 luokan kymmenvuotisluokkakokouksessa Thomas Jefferson High Schoolissa Port Arthurissa.
Vigabatriini
Vigabatriini (CHNO) on tyydyttymättömiin aminohappoihin kuuluva orgaaninen yhdiste. Yhdistettä käytetään lääketieteessä muun muassa eräiden epilepsian muotojen hoidossa.
Vigabatriini on huoneenlämpötilassa vaalean kellertävää kiteistä ainetta. Yhdiste liukenee erittäin hyvin veteen ja selvästi huonommin orgaanisiin liuottimiin kuten etanoliin (7,5 g/l) ja kloroformiin (0,1 g/l). Vigabatriini on optiivisesti aktiivinen yhdiste ja biologista aktiivisuutta on ainoastaan S(+)-enantiomeerilla.
Rakenteeltaan vigabatriini muistuttaa gamma-aminovoihappoa. Yhdisteen vaikutusmekanismi perustuu siihen, että se inhiboi gamma-aminovoihappoa hajottavan entsyymin GABA-transaminaasin toimintaa. Vigabatriini muodostaa GABA-transaminaasin koentsyymin pyridoksaalifosfaatin kanssa imiinin eli Schiffin emäksen, joka reagoi GABA-transaminaasin aktiivisen kohdan lysiiniaminohapon kanssa muodostaen adduktin ja inaktivoi entsyymin. Tällöin gamma-aminovoihapon pitoisuudet aivoissa kasvavat. Vigabatriini estää erityisesti niin kutsuttuja partiaalisia epilepsia kohtauksia ja on usein käytetty lääkeaine Westin syndrooman eli tuberoosiskleroosista johtuvan infantiilispasmioireyhtymän hoidossa. Vigabatriini läpäisee veri-aivoesteen.
Vigabatriinia voidaan käyttää myös kroonisen väsymysoireyhtymän, neuropaattisen kivun ja ahdistuneisuuden hoidossa ja sitä on tutkittu myös kokaiini- ja amfetamiiniriippuvuuden vieroituksessa.
Tyypillisimpiä vigabatriinin haittavaikutuksia ovat väsymys, päänsärky, painon lisääntyminen, mielialanvaihtelut ja masentuneisuus. Vakavampia haittavaikutuksia ovat vigabatriinin verkkokalvotoksisuudesta aiheutuva näkökentän vaurioituminen, joka voi olla pysyvä, ja yhdisteen indusoima psykoosi. Epilepsiapotilaille voi myös kehittyä toleranssi vigabatriinin vaikutuksia kohtaan.
Vigabatriinin synteesin ensimmäisessä vaiheessa 1,4-dikloori-2-buteeni reagoi dietyylimalonaatin kanssa natriumetoksidin katalysoimana muodostaen 1,1-bis(etoksikarbonyyli)-2-vinyylisyklopropaania. Tämä välituote reagoi dimetyyliformamidiliuoksessa ammoniakin kanssa rengasrakenteiseksi 3-karboksamido-5-vinyyli-2-pyrrolidoniksi, joka hydrolysoidaan vigabatriiniksi kuumentamalla suolahapon kanssa etikkahappoliuoksessa.
Tuurujärvi
Tuurujärvi on järvi Ulvilan kaupungissa, entisen Kullaan kunnan alueella. Järvi on yhteydessä kolmen matalan ja kapean salmen kautta sitä huomattavasti suurempaan Joutsijärveen. Joutsijärven pinta-ala on 840 hehtaaria ja Tuurujärven vain 139 hehtaaria. Tuurujärven keskisyvyys on 2,3 metriä. Joutsijärvi ja Tuurujärvi kuuluvat Kokemäenjoen vesistöalueen Harjunpäänjoen valuma-alueeseen. Niiden valuma-alueen pinta-ala on 117 km, josta Tuurujärven osuus on 4,6 km.
Tuurujärven ja Joutsijärven veden pintaa säännöstellään Tammen padolla, joka sijaitsee Joutsijärvestä alkunsa saavan Joutsijoen suulla. Joutsijoen nimi muuttuu matkalla useasti ja se laskee Harjunpäänjokena Kokemäenjokeen.
Tuurujärvi on Porin kaupungin pääasiallinen raakaveden lähde. Tuurujärven eteläosassa sijaitsee vedenottamo, mistä puhdistettava järvivesi ohjataan 9 kilometrin pituista raakavesijohtoa pitkin Harjakankaan tekopohjavesilaitokselle. Vettä otetaan Tuurujärvestä noin 270 litraa sekunnissa. Tekopohjavesilaitoksen vieressä sijaitsee matalampi Tyvijärvi, jonka vesi on huomattavasti Tuurujärven vettä humuspitoisempaa, minkä takia Tuurujärven vesi on helpommin puhdistettavissa ja Tyvijärven vesi on vain tilapäinen raakavesilisä tekopohjavesilaitoksen vesilähteenä.
Joutsijoki on Tuurujärven luonnonmukainen laskujoki, jolloin vesi virtaa salmien kautta Tuurujärvestä Joutsijärveen, mutta vedenottamon vuoksi Tuurujärven vesi korvautuu Joutsijärvestä virtaavalla ravinteikkaammalla ja humuspitoisemmalla vedellä. Joutsijärven veden laadulla on näin suuri merkitys Tuurujärven veteen.
Tuurujärvellä on toinen lasku-uoma länteen Palujärveen ja se muodostaa näin bifurkaation.
Kuten haluatte (vuoden 2006 elokuva)
Kuten haluatte on vuonna 2006 ensi-iltansa saanut elokuva, jonka on ohjannut Kenneth Branagh. Elokuva perustuu William Shakespearen näytelmään "Miten haluatte", mutta tarina on siirretty keskiaikaisesta Ranskasta 1800-luvun Japaniin.
"Kuten haluatte" sai vaihtelevan vastaanoton. Rotten Tomatoes -verkkosivuston mukaan elokuva on saanut myönteisen vastaanoton 36 prosentissa sivuston huomioimista 14 arviosta. Metacritic-verkkosivustolla elokuvalla on arvosana 75, joka perustuu 15 arvioon.
Wei Yi
Wei Yi ( s. 2. kesäkuuta 1999) on kiinalainen shakin suurmestari ja yksi lajin 2010-luvun nuoria lupauksia.
Maaliskuussa 2013 hänestä tuli 13-vuotiaana sen hetken nuorin suurmestari ja kaikkien aikojen neljänneksi nuorin pelaaja, joka arvonimen oli saanut. Saman vuoden syksyllä Wei löi Wesley Son aiemman ennätyksen nuorimpana 2600 elopisteen rajan rikkojana.
Elokuussa 2015 16-vuotias Wei oli alle 20-vuotiaitten nuorten listaykkösenä ja aikuisten maailmanlistan sijalla 27.
Tyvijärvi
Tyvijärvi on:
Sergi Juste
Sergi Juste Marin (s.1992) on Espanjalainen jalkapalloilija joka edustaa Espanjan kolmanneksi korkeimmalla sarjatasolla pelaavaa FC Barcelona B:tä. Juste on pelipaikaltaan puolustaja ja hänen pelinumeronsa on 21.
Paikallislehti Sisä-Savo
Paikallislehti Sisä-Savo on kaksi kertaa viikossa ilmestyvä puolueeton sanomalehti. Lehden levikkialueeseen kuuluvat Rautalampi, Suonenjoki, Tervo, Vesanto ja Karttula. Vuonna 1965 perustettu lehti on aikaisemmin tunnettu myös nimillä Sisä-Savon lehti ja Sisä-Savon Sanomat. Lehti ilmestyy (vuonna 2017) tiistaisin ja torstaisin.
Lehti on Sanomalehtien liiton jäsen, ja sen päätoimittajana toimii Tarja Lappalainen.
Paikallislehti Sisä-Savo on osa Keskisuomalainen Oyj -konsernia.
Muktar Edris
Muktar Edris Awel (s. 14. tammikuuta 1994 Adio) on etiopialainen kestävyys- ja maastojuoksija. Hän kilpailee pääosin 5 000 ja 10 000 metrin juoksussa. Edris on 175 senttimetriä pitkä ja painaa 59 kilogrammaa.
Edris oli mukana vuoden 2013 MM-kilpailuissa Moskovassa, jossa hän oli 5 000 metrillä finaalin seitsemäs. Pekingin MM-kilpailuissa 2015 hän sijoittui 10 000 metrillä kymmenenneksi. Rio de Janeiron olympialaisissa 2016 hänet hylättiin 5 000 metrin loppukilpailussa. Hän voitti 5 000 metrin maailmanmestaruuden Lontoossa 2017 ajalla 13.32,79.
Maastojuoksun MM-kilpailuista Edrisillä on aikuisten tasolta joukkuekulta vuosilta 2015 ja 2017 sekä henkilökohtainen pronssi vuodelta 2015. Nuorten tasolta hänellä on joukkuehopea vuodelta 2011 sekä henkilökohtainen pronssi ja joukkuekulta vuodelta 2013. Vuoden 2012 yleisurheilun alle 20-vuotiaiden MM-kilpailuista Barcelonasta Edris saavutti kultaa 5 000 metriltä. Hänellä on myös viisi Timanttiliigan osakilpailuvoittoa.
Virginia Nyambura
Virginia Nyambura Nganga (s. 20. heinäkuuta 1993) on kenialainen juoksija, joka kilpailee pääosin 3 000 metrin estejuoksussa.
Vuoden 2010 nuorten kesäolympialaisista Singaporesta Nyambura saavutti kultaa 2 000 metrin estejuoksusta. Toukokuussa 2015 hän oli saavuttamassa hopeamitalia pitkän matkan sekaviestistä IAAF World Relays -kilpailuista Bahamalta. Nyambura on voittanut urallaan kolme Timanttiliigan osakilpailua, kaikki kaudelta 2015. Pekingin MM-kilpailuissa 2015 hän sijoittui estejuokussa seitsemänneksi.
Mansur Isajev
Mansur Mustafajevitš Isajev (, s. 23. syyskuuta 1986 Kiziljurt, Dagestan) on venäläinen judon olympiavoittaja. 172 senttimetriä pitkä ja 73 kilogrammaa painava pietarilaista Javara Nevaa edustava Isajev kilpailee alle 73-kiloisten sarjassa.
Isajev saavutti olympiakultaa vuoden 2012 kesäolympialaisista Lontoosta. Hän voitti finaalissa Japanin Riki Nakayan. MM-kilpailuista Isajevilla on pronssia vuoden 2009 kilpailuista Rotterdamista.
Isajevin valmentajana toimii Alexander Miller.
Epookki (geologia)
Epookki on geologisessa ajanlaskussa kautta lyhyempi, mutta vaihetta pitempi ajanjakso. Jokainen kausi jaetaan useampaan epookkiin, ja epookit puolestaan jaetaan vaiheisiin. Yleensä epookkien nimet ovat tyyliä "varhais-", "keski-" ja "myöhäis-" ja kauden nimi johon epookki kuuluu, esimerkiksi keskitriaskausi. Joidenkin kausien epookeilla on kuitenkin omalaatuisemmat nimet esimerkiksi permikauden epookit (Cisural, Guadalupe ja Loping) sekä Kenotsooisen maailmankauden kausien epookit. Lisäksi liitukaudella on vain kaksi epookkia varhaisliitukausi ja myöhäisliitukausi.
Luettelo Karjalan tasavallan entisistä kylistä
Tämä artikkeli on luettelo Karjalan tasavallan entisistä kylistä. Kylät on esitetty luettelossa Karjalan tasavallan piirijaon mukaan. Luettelossa voi olla mukana myös tyypiltään muita entisiä asuttuja paikkoja kuin kyliä. Luetteloon ei oteta mukaan sellaisia asuttuja paikkoja, joiden asukasluku on 0, mutta jotka kuitenkin ovat edelleen mukana asutusluetteloissa.
Maantieteellisesti luettelo on rajattu niin, että se ei sisällä Karjalan tasavaltaan aiemmin kuuluneiden, mutta Murmanskin alueeseen liitetyn Kantalahden piirin ja Leningradin alueeseen liitettyjen piirien entisiä kyliä.
Suomen Neuvostoliitolle luovuttamilla alueilla sijainneet kylät on lueteltu silloisen kuntajaon mukaan artikkelissa Luettelo Suomen kylistä vuosina 1919–1931.
Aunuksen kansallisen piirin entisiä kyliä:
Belomorskin piirin entisiä kyliä:
Kalevalan kansallisen piirin entisiä kyliä:
Karhumäen piirin entisiä kyliä:
Kemin piirin entisiä kyliä:
Kontupohjan piirin entisiä kyliä:
Kostamuksen kaupunkipiirin entisiä kyliä:
Lahdenpohjan piiri sijaitsee kokonaan Suomen Neuvostoliitolle luovuttamalla alueella.
Louhen piirin entisiä kyliä:
Suomen Neuvostoliitolle luovuttaman Sallan–Kuusamon alueen eteläosa sijaitsee Louhen piirin länsiosassa.
Mujejärven piirin entisiä kyliä:
Petroskoin kaupunkipiirin entisiä kyliä:
Pitkärannan piiri sijaitsee Suomen Neuvostoliitolle luovuttamalla alueella lukuun ottamatta osia Salmin kunnasta piirin itäosassa.
Prääsän kansallisen piirin entisiä kyliä:
Puudožin piirin entisiä kyliä:
Segežan piirin entisiä kyliä:
Sortavalan piiri sijaitsee kokonaan Suomen Neuvostoliitolle luovuttamalla alueella.
Suojärven piirin entisiä kyliä:
Suojärven piiri sijaitsee pääosin Suomen Neuvostoliitolle luovuttamalla alueella.
Äänisenrannan piirin entisiä kyliä:
Kausi (geologia)
Kausi on geologisessa ajanlaskussa maailmankautta lyhyempi, mutta epookkia pidempi ajanjakso. Maailmankaudet jaetaan useampaan kauteen ja kaudet useampaan epookkiin. Fanerotsooisen aionin kaudet ovat vanhimmasta ajasta nuorimpaan: kambrikausi, ordovikikausi, siluurikausi, devonikausi, kivihiilikausi, permikausi, triaskausi, jurakausi, liitukausi, paleogeenikausi, neogeenikausi ja kvartäärikausi.
Vaihe (geologia)
Vaihe on geologisessa ajanlaskussa, epookkia lyhyempi ajanjakso. Epookit käsittävät yleensä useampia vaiheita. Esimerkilsi mesotsooisen maailmankauden ensimmäisen kauden, triaskauden, ensimmäinen epookki varhaistriaskausi käsittää vaiheet Indus ja Olenjok.
Riihenselkä
Riihenselkä (; ) on entinen kylä Venäjällä Karjalan tasavallan Kontupohjan piirin Hirvaksen ja Tedjärven kuntien rajalla. Se sijaitsee Sandaljärven itäpuolella 39 kilometriä Hirvaksesta itään.
Riihenselän lyydiläiskylä kuului 1800- ja 1900-lukujen vaihteessa Kontupohjan volostin Niinisaaren (ven. "Lytšnyi Ostrov") kyläkuntaan. Vuonna 1905 kylässä oli 18 taloa ja 169 asukasta.
Neuvostoaikana Riihenselkä toimi Kontupohjan piiriin kuuluneen Selkien kyläneuvoston keskuspaikkana. Kyläneuvostoon kuuluivat myös Joršši (ven. "Jerši"), Kautvaara ("Kavgora"), Koukoiselkä ("Kovgoiselga"), Kondjärvi ("Kondozero"), Kontu ("Vladmirskaja"), Niinisaari, Ojainen ("Ojaža") ja Timoimäki ("Timoigora"). Vuonna 1933 niissä oli lähes 1 300 asukasta, joista 90 % oli karjalaisia. Kondjärven kylä oli kokonaan venäläinen. Riihenselässä asukkaita oli 108. Myöhemmin kyläneuvoston keskus siirrettiin Jorššiin.
Nykyään seudun kylissä ei ole vakituista asutusta. Niinisaaren vuonna 1620 rakennettu Pietarin-Paavalin kirkko on valtakunnallinen suojelukohde. Jorššissa on 1700-luvulla pystytetty tsasouna.
Guillermo Pérez
Guillermo Pérez Sandoval (s. 14. lokakuuta 1979 Uruapan, Michoacán) on meksikolainen uransa jo päättänyt taekwondon olympiavoittaja. Aktiiviurallaan 171 senttimetriä pitkä ja 58 kilogrammaa painava Pérez kilpaili 58-kiloisten sarjassa.
Pérez saavutti olympiakultaa vuoden 2008 kesäolympialaisista Pekingistä. Hän voitti finaalissa Dominikaanisen tasavallan Gabriel Mercedesin. MM-kilpailuista hänellä on hopea vuodelta 2007 niin ikään Pekingistä. Vuonna 2010 hän voitti Pan-Amerikan mestaruushopeaa Monterreystä. Pérez päätti uransa samana vuonna.
Lisma (Kontupohjan piiri)
Lisma () on kylä ja rautatieasema Karjalan tasavallan Kontupohjan piirin Tedjärven kunnassa Venäjällä. Lisman kylä sijaitsee Äänisen Lismanlahteen laskevan Lismajoen suussa kolme kilometriä Tedjärveltä pohjoiseen. Kylässä on 42 ja asemalla 17 asukasta (vuonna 2013).
1600-luvun lopulla Lismassa toimi rautatehdas, joka suljettiin 1700-luvun alussa. Vuonna 1769 sinne alettiin rakentaa tykkitehdasta, mutta työt keskeytyivät Kižin talonpoikaiskapinan vuoksi eikä niitä sen jälkeen enää jatkettu. Myöhemmin kylässä toimi sahalaitos.
1800- ja 1900-lukujen vaihteessa Lisma muodosti Kontupohjan volostin kyläkunnan, johon kuuluivat myös Aitniemen (ven. "Vatnavolok"), Ilomselän, Lukinsaaren ("Lukin Ostrov"), Mäntselän ("Mjanselga") ja Tedjärven kylät. Vuonna 1905 kyläkunnassa oli yli 1 200 asukasta. Lisman kylässä oli 60 taloa, koulu, postikonttori ja 432 asukasta.
Neuvostoaikana perustettiin Kontupohjan piiriin kuulunut Lisman kyläneuvosto, joka käsitti myös Jamkan, Klimkovaselän (ven. "Klimkova Selga"), Kolgsaaren ("Kolgostrov"), Kutkosaaren ("Kutkostrov"), Lukinsaaren, Mihiänselän ("Mihejeva Selgan"), Tedjärven ja Viikšjoen ("Vikšareka") kylät sekä joukon Muurmannin radan varrella sijainneita asutuksia. Vuonna 1933 niissä oli lähes 2 000 asukasta, joista valtaosa oli venäläisiä. Lisman kylässä oli 462 asukasta ja asemalla 242.
Lisman palveluihin kuuluu kerhotalo. Asemalla toimii kauppa. Kylän kaakkoispuolella sijaitsee lomakylä.
Tom Holland (näyttelijä)
Thomas Stanley ”Tom” Holland (s. 1. kesäkuuta 1996) on englantilainen näyttelijä, joka tunnetaan parhaiten rooleistaan musikaalissa "Billy Elliot" sekä elokuvissa "Selviytyminen" ja "".
Hollandin vanhemmat ovat koomikko, kirjailija ja käsikirjoittaja Dominic Holland ja tämän valokuvaajapuoliso Nikki. Tanssiharrastuksensa kautta Holland päätyi näyttelemään "Billy Elliot" -teatterimusikaalin pääosassa Lontoossa. Sen jälkeen hänet valittiin 14-vuotiaana ensimmäiseen elokuvarooliinsa tapaninpäivän 2004 tsunamikatastrofista kertovassa draamassa "Selviytyminen", josta hän sai runsaasti kehuja. Sen jälkeen Holland hakeutui opiskelemaan näyttelemistä Lontoon BRIT Schooliin.
Vuonna 2015 Holland valittiin näyttelemään Hämähäkkimiestä Marvel Cinematic Universen elokuvissa. Hän esiintyi roolissa ensimmäistä kertaa vuoden 2016 elokuvassa "".
Bevan Docherty
Bevan John Docherty (s. 29. maaliskuuta 1977 Taupo) on uusiseelantilainen uransa jo päättänyt triathlonin olympiamitalisti ja maailmanmestari. 187 senttimetriä pitkän ja 70 kilogrammaa painavan Dochertyn valmentajana toimi Mark Elliot.
Docherty saavutti olympiahopeaa vuoden 2004 kesäolympialaisista Ateenasta. Seuraavista kesäolympialaisista vuonna 2008 Pekingistä hän saavutti pronssia. MM-kilpailuista Docherty on saavuttanut kultaa vuodelta 2004 ja hopeaa vuodelta 2008. Vuoden 2006 Kansainyhteisön kisoissa Melbournessa hän oli hopealla. Docherty päätti uransa vuonna 2015.
Docherty tunnetaan lempinimillä "BeeDoc" ja "The Quiet Kiwi" ().